बिन्नी एंड फैमिली

बिन्नी एंड फैमिली सन् 2024 में प्रमोचित हिन्दी फ़िल्म है जिसका निर्देशन संजय त्रिपाठी ने किया। इस फ़िल्म का निर्माण बालाजी मोशन पिक्चर्स, महावीर जैन फ़िल्म्स और वेवबैंड प्रोडक्शन ने किया। फ़िल्म को शशांक खेतान और मृघदीप सिंह लाम्बा के साथ बालाजी टेलीफ़िल्म्स और महावीर जैन ने प्रस्तुत की। इसमें अंजिनी धवन, पंकज कपूर, राजेश कुमार, हिमानी शिवपुरी, चारु शंकर और नमन त्रिपाठी ने अभिनय किया है। फ़िल्म 27 सितम्बर 2024 को प्रमोचित हुई और इसे सकारात्मक समीक्षा मिली।

कलाकार
लंदन में फ़िल्म की कहानी बिंदिया "बिन्नी" सिंह से आरम्भ होती है। वो लंदन में भारत में जन्मी युवती है और अपने माता-पिता के साथ रहती है। उसके पिता विनय सिंह विश्वविद्यालय में प्रोफेसर हैं और माँ राधिका सिंह परामर्शदाता है। बिन्नी एक अभिजीत निजी विद्यालय में पढ़ती है जहाँ वो अंतर-विद्यालय नाट्य प्रतियोगिताओं के निर्देशक के रूप में काम करती है। उसका निकटतम मित्र भावेश "बीपी" पारिख गुजराती मूल के धनवान धनवान ब्रितानी भारतीय है तथा वो सोशल मीडिया व फैशन में बहुत अधिक डुबा हुआ है।

विनय को उसके पिता प्रोफेसर एसएन सिंह (बाबा) का फोन आता है जिसमें वो बताता है कि वो अपनी पत्नी शारदा सिंह के साथ दो माह के लिए लंदन आ रहा है। राधिका बिन्नी के व्यक्तिगत जीवन और सम्बंधित समस्याओं पर बात करती है। राधिका मूल रूप से उसकी एसएटी की तैयारी और वार्षिक परीक्षाओं की बात करती है। इससे पहले बाबा एवं शारदा के आने पर परिवार को अपनी आधुनिक जीवनशैली को छुपाना पड़ता रहा है जैसे छोटा दारूघर छुपाना, बिन्नी के मकान के पोस्टरों  को अकादमी सामग्री से छुपाना आदि।

बाबा और शारदा के आने पर परिवार अपनी आदर्श स्थिति दिखाने की कोशिश करता है। हालांकि स्थिति तब खराब हो जाती है जब एक दावत के पश्चात् बिन्नी रात्रि 3 बजे अपने घर आती है। बाबा उसे फटकार लगाता है और आगे से ऐसे सामाजिक जमावड़ों में शामिल होने से प्रतिबंधित करता है। इस बीच शारदा के फेफड़ों की स्थिति बिगड़ जाती है और चिकित्सक घोष उन्हें आगे भी लंदन में रहने की सलाह देते हैं। चिकित्सकीय सलाह के बाद भी शारदा वापस भारत जाना चाहती है।

बिन्नी, ध्रुव नामक एक अमीर ब्रितानी भारतीय विद्यार्थी को पसन्द करती है। बीपी के उकसावे पर बिन्नी अपना पहनावा बदलती है एवं ध्रुव को अपने दिल की बात कहने की योजना बनाती है। ध्रुव उनके नाटक में भी एक पात्र का अभिनय कर रहा है। बिन्नी देखती है कि ध्रुव एक अन्य युवती के साथ चुम्बन कर रहा है जिससे उसे बहुत बुरा लगता है और वो बीपी पर गुस्सा करती है। इस बीच विनय को ज्ञात होता है कि शारदा की हालत गंभीर है और उन्हें अस्पताल में भर्ती कराया गया है। वो अपने माता-पिता को उनकी देखभाल के लिए लंदन वापस लाने का निर्णय लेता है जिससे बिन्नी के साथ उसकी बहुत बहस होती है। राधिका के कहने पर विनय को लगता है कि वो बिन्नी की बात को अनसुना कर रहा है। उपरोक्त बहस के बाद बिन्नी घर छोड़कर चली जाती है और कुछ घंटों बाद वापस घर लौटती है। उसके घर आने से ठीक पहले विनय और राधिका पुलिस में मामला लिखवाने का निर्णय ही लेने वाले थे। राधिका विनय के सामने शर्त रखती है कि उन्हें एक अच्छा पिता बनने या एक आज्ञाकारी बेटा बनने में से कोई एक को चुनना होगा।

विनय बाबा को झूथ बोलता है कि उसने चिकित्सक घोष से बात कर ली है। घोष ने सलाह दी है कि शारदा का इलाज भारत में सम्भव है और वो स्वयं पटना चला जात है। कुछ ही समय बाद शारदा की मौत हो जाती है। भारत में अपनी दादी के अंतिम संस्कार के दौरान बिन्नी अपने पिता से माफी मांगती है और शारदा की मौत के लिए स्वयं को जिम्मेदार मानती है। वो अपने पिता से बाबा को लंदन लेकर जाने के लिए कहती है ताकि बुढ़ापे में उनकी देखभाल कर सकें।

बाबा लंदन आ जाते हैं लेकिन भावनात्मक रूप से अलगाव महसूस करते हैं। उनके जन्मदिन पर बिन्नी उन्हें खुश करने की कोशिश करती है लेकिन वो इससे गुस्सा हो जाता है। बाद में बाबा बिन्नी के साथ अपना रिश्ता सुधारने की कोशिश करता है। बाबा अब बीपी व बिन्नी के साथ समय व्यतीत करता है जिसके दौरान वो बाबा को स्मार्टफोन चलाना और सोशल मीडिया के बारे में सिखाते हैं। बाबा से प्रेरित होकर बिन्नी एक नातक लिखती है जिसे अंतर-विद्यालयी विश्व नाटक प्रतियोगिता में दिखाने की अनुमति मिल जाती है।

बाबा के साथ खरीददारी करते हुये बिन्नी का सामना ध्रुव से होता है और वो उसके सामने उदासीन व्यवहार करती है। बाद में बाबा उसे प्यार के बारे में बिन्नी को अपनी समझ समझाते हैं जिसके अनुसार प्यार में स्वतंत्रता मिलती है न कि दर्द। इस बातचीत से बिन्नी और ध्रुव में सुलह हो जाती है और बिन्नी को ज्ञात होता है कि ध्रुव का ब्रेकअप हो चुका है।

एक दिन बाबा बेहोश हो जाता है और उसे अस्पताल लेकर जाते हैं। चिकित्सक घोष परिवार को भरोसा दिलाता है कि बाबा की हालत स्थिर है। अपनी बातचीत के दौरान बाबा को ज्ञात होता है कि शारदा की बिमारी के दौरान चिकित्सक घोष संयुक्त राज्य अमेरिका में थे। इससे बाबा को ज्ञात होता है कि विनय ने शारदा के इलाज के बारे में झूठ बोला था। यह मानते हुये कि विनय के झूठ के कारण शारदा की मौत हुई अतः वो बिना किसी को कुछ कहे भारत लौटने का निर्णय लेता है। बिन्नी स्थिति को देखते हुये मानती है कि विनय से उसने ही ऐसी मांग रखी थी जिसके कारण विनय को झूठ बोलना पड़ा। वो इस स्थिति के लिए स्वयं को दोषी मानती है। इसके बावजूद भी बाबा चले जाते हैं जिससे बिन्नी बहुत दुखी होती है।

एक महिने बाद बिन्नी का नाटक अंतर-विद्यालयी नाटक प्रतियोगिता के फाइनल में जीत मिलती है। उम्मीदों के उलत वो जोर देती है कि नाटक का अंत दुखद हो। अपनी जीत के भाषण के दौरान वो सबके सामने अपनी दादी की मौत के लिए अपना पछतावा और बाबा के साथ अपने खराब सम्बंध पर अफ़सोस ज़ाहिर करती है। इसके तुरंत बाद बिन्नी को बाबा का एक ईमेल मिलता है जिसमें वो उसे खुद को दोष देना बंद करने के लिए कहत है। इसके साथ ही चिकित्सक घोष का एक फॉरवर्ड किया हुआ संदेश भी मिलता है जिसके अनुसार शारदा की मौत का हृदयाघात से हुई थी इसमें लंदन आने से भी कोई लाभ नहीं होता।

बिन्नी ने बाबा से सुलह कर ली और उसे विनय को अपनाने के लिए प्रोत्साहित किया। इससे तनावपूर्ण रिश्ते को सुधारने में मदद मिलती है। फ़िल्म में ग्रैंडपेरेंट्स (दादा-दादी और नाना-नानी) दिवश को मनाने के दौरान पूरी होती है जहाँ बाबा पीढ़ियों के बीच के अंतर के बारे में सोचता है और कहता है कि लम्बे समय तक बातचीत की कमी से पीढ़ियों के बीच दूरी और बढ़ जाती है।

 कलाकार 
 अंजिनी धवन – बिंदिया "बिन्नी" सिंह 
 पंकज कपूर – एसएन सिंह
 हिमानी शिवपुरी – शारदा सिंह
 राजेश कुमार – विनय सिंह, बिन्नी के पिता
 चारु शंकर – राधिका सिंह, बिन्नी की माँ
 नमन त्रिपाठी – भावेश पारीख
 ताई खान – ध्रुव
 आरिया लारकर – सनाया
 लिडिया दनिस्तान – दिया
 गांधार बाबरे – डॉ॰ घोष
 ज्योति पांडेय – विभा
 मंजु गुप्ता – 
 राहुल तोमर – बैंक बाबू
 उमेश शुक्ला – शुक्ला

 निर्माण 
फ़िल्म का निर्माण महावीर जैन फ़िल्म्स और वेवबैंड प्रोडक्शन ने किया तथा इसे हिन्दी में शशांक खेतान व मृघदीप सिंह लाम्बा के साथ एकता कपूर के बालाजी टेलीफ़िल्म्स ने प्रमोचित किया।

संगीत

फ़िल्म का संगीत विशाल मिश्रा और ललित पंडित ने तैयार किया। इसके गीत कौशल किशोर और संजय त्रिपाठी ने लिखे थे।

 प्रमोचन 
फ़िल्म 27 सितम्बर 2024 को प्रमोचित हुई।

 सन्दर्भ 

बाहरी कड़ियाँ